קבוצת הנשים של המועדון **באייר 04 לברקוזן** (בגרמנית: **Bayer 04 Leverkusen Frauenfußball**) היא קבוצת כדורגל נשים גרמנית מהעיר לברקוזן שבמדינת נורדריין-וסטפאליה, המשחקת בבונדסליגה לנשים, ליגת הנשים הבכירה בגרמניה. הקבוצה הוקמה בשנת 2008, ומשחקת את משחקיה הביתיים במרכז מופעי הנוער קורטקוטן שבקלן. המועדון ממומן על ידי חברת באייר, אחת מחברות התרופות הגדולות בעולם, שמשרדיה הראשיים נמצאים בעיר.

היסטוריה
--------

### ברגיש גלדבאך (עד 1996)

המועדון בו החל הפרויקט של קבוצת הנשים של באייר לברקוזן הוא ברגיש גלדבאך(אנ'), שבשנות ה-80 וה-90 היה המועדון הדומיננטי בכדורגל הנשים בגרמניה. באותה תקופה זכה המועדון בתשע אליפויות גרמניה, שיא בו מחזיק המועדון נכון לעונת 2022-23. לצד זאת זכה המועדון בגביע הגרמני שלוש פעמים. עם הקמת הבונדסליגה לנשים ב-1990 החלה התדרדרות בביצועי המועדון, מה שבסופו של דבר הוביל לירידת המועדון לליגה השנייה.

### מועדון ההתעמלות והספורט קלן (1996 עד 2008)

ב-1996 עבר ניהול הקבוצה מברגיש גלדבאך למועדון ההתעמלות והספורט קלן(אנ'). במהלך תקופת הקבוצה בקלן, שיחקה הקבוצה בעיקר בליגה השנייה וכן מספר עונות בליגה השלישית. נקודת השיא של הקבוצה באותן שנים הייתה הופעה בחצי הגמר של הגביע הגרמני בעונת 2007-08. למרות זאת, לא עלה ביד המועדון להשיג חסות מסחרית שיסייעו לפתח את הפוטנציאל הטמון בקבוצה, ולנסות לגרום לקבוצה לעלות חזרה לבונדסליגה.

### באייר 04 לברקוזן (מ-2008)

במקביל, באותה תקופה בה קלן לא הצליחו למצוא נותני חסות עבור הקבוצה, הביע מועדון הספורט באייר לברקוזן את רצונו לפתוח קבוצת כדורגל נשים משלו. ב-28 ביולי 2008 התפרקה קבוצת הנשים של המועדון קלן וקמה מחדש כקבוצת כדורגל הנשים של באייר לברקוזן.

בעונתה הראשונה של הקבוצה סיימה היא במקום ה-7 בגזרת דרום של הבונדסליגה השנייה לנשים(אנ'). בעונה שלאחר מכן, עונת 2009-10, זכתה הקבוצה באליפות הבונדסליגה השנייה, מה שהקנה לה את העלייה לבונדסליגה. בעונתה הראשונה בבונדסליגה סיימה הקבוצה במקום ה-8.

בעונת 2011-12 סיימה הקבוצה במקום ה-11 המוביל לירידת ליגה, אך ניצלה מהירידה בעקבות ההודעה על פירוק קבוצת כדורגל הנשים של המועדון המבורג(אנ'). לאחר התפטרות המאמן תומאס אובליירס ב-2017, ירדה הקבוצה חזרה לבונדסליגה השנייה. לקראת עונת 2018-19 עלתה בחזרה לבונדסליגה.

סגל הקבוצה
----------

נכון ל-21 באוגוסט 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוערת | אנה קלינק  |
| 2 | גרמניהגרמניה | בלמת | סלינה אוסטרמאייר  |
| 3 | גרמניהגרמניה | בלמת | מליסה פרידריך  |
| 4 | פוליןפולין | קשרית | סילביה מאטיסיק(אנ')  |
| 6 | גרמניהגרמניה | קשרית | אליזה סנס  |
| 7 | ברזילברזיל | חלוצה | איוונה פוסו(אנ')  (בהשאלה ממנצ'סטר יונייטד(אנ')) |
| 8 | גרמניהגרמניה | קשרית | ליזאן גרווה  |
| 9 | גרמניהגרמניה | חלוצה | שיארה בושר  |
| 10 | בוסניה והרצגובינהבוסניה והרצגובינה | חלוצה | מילנה ניקוליץ'(אנ')  |
| 11 | גרמניהגרמניה | חלוצה | קריסטין קוגל  |
| 13 | גרמניהגרמניה | בלמת | קרוליין סימס(אנ')  |
| 14 | גרמניהגרמניה | קשרית | ג'וליאן ווירץ  |

 |  | 

| מס' |  | עמדה | שם |
| --- | --- | --- | --- |
| 16 | גרמניהגרמניה | קשרית | סופיה זדבל  |
| 17 | שווייץשווייץ | חלוצה | אמירה ערפאווי  |
| 18 | הולנדהולנד | קשרית | ג'יל בייג'ינחס(אנ')  |
| 20 | סרביהסרביה | קשרית | דינה בלאגוייביץ'  |
| 22 | גרמניהגרמניה | קשרית | אלכסנדרה אמרלינג  |
| 24 | הונגריההונגריה | בלמת | לילה טוראניי(אנ')  |
| 26 | גרמניהגרמניה | קשרית | קלרה פרויליך  |
| 27 | גרמניהגרמניה | שוערת | פרידריקה אבט(אנ')  |
| 29 | גרמניהגרמניה | חלוצה | אניקה אנדרלה  |
| 30 | שווייץשווייץ | קשרית | לארה מרטי(אנ')  |
| 31 | גרמניהגרמניה | קשרית | ורנה ווידר(אנ')  |
| 34 | גרמניהגרמניה | שוערת | אנה מול  |

 |

תארים
-----

* הבונדסליגה השנייה(אנ'): 2010
* גביע האלן של ההתאחדות הגרמנית לכדורגל(אנ'): 2015

קבוצות בת
---------

### באייר 04 לברקוזן ||

קבוצת המילואים של לברקוזן שיחקה בין השנים 2008-2010 בליגת ההתאחדות של הריין התיכון. בעונת 2010-11 עלתה הקבוצה לליגה השלישית המערבית(גר'). בתום עונת 2017-18 ירדה הקבוצה לליגת ההתאחדות של הריין התיכון.

### קבוצות נוער

קבוצת הנוער של לברקוזן היא חלק מהבונדסליגה לנוער(גר') מאז הקמתה. מאז 2010, הקבוצה לוקחת חלק בטורניר האולמות של גוטרסלוה(גר'), טורניר כדורגל האולמות הגדול ביותר בגרמניה לקבוצות נוער, ובשנים 2018 ו-2019 אף זכתה בטורניר.

מעונת 2013-14, קבוצת נערות ג' משחקת בליגה האזורית עד גיל 17. החל מעונת 2018-19, קבוצת נערות ד' משחקת בליגת הביצועים לנוער במחוז ברג.

אצטדיונים
---------

* קורט-רייס-אנלגה (2008-2011)
* אצטדיון אולריך-האברלנד (2011-2016)
* מרכז מופעי הנוער קורטקוטן (2016-)

מאמנים
------

* 2008-2012: דורין מאייר
* 2012-2016: תומאס אובליירס
* 2017: מאלטה דרזן
* 2017-2019: ורנה הגדרון(אנ')
* 2019-2022: אכים פייפל
* 2022- רוברט דה פאו

קישורים חיצוניים
----------------

ויקישיתוף מדיה וקבצים בנושא **באייר לברקוזן** בוויקישיתוף
* אתר האינטרנט הרשמי של באייר לברקוזן
* באייר לברקוזן, ברשת החברתית טוויטר

* באייר לברקוזן, ברשת החברתית אינסטגרם

* פרופיל, באתר Soccerway

* פרופיל, באתר WorldFootball.net